2002/382/EY: Komission päätös, tehty 23 päivänä toukokuuta 2002, päätösten 2001/925/EY, 2002/33/EY ja 2002/209/EY muuttamisesta eräiden suojatoimenpiteiden ja yksityiskohtaisten edellytysten jatkamiseksi ottaen huomioon klassisen sikaruton kehitys Espanjassa vuoden 2002 huhtikuussa (ETA:n kannalta merkityksellinen teksti) (tiedoksiannettu numerolla K(2002) 1918)



Virallinen lehti nro L 136 , 24/05/2002 s. 0020 - 0021



Komission päätös, tehty 23 päivänä toukokuuta 2002, päätösten 2001/925/EY, 2002/33/EY ja 2002/209/EY muuttamisesta eräiden suojatoimenpiteiden ja yksityiskohtaisten edellytysten jatkamiseksi ottaen huomioon klassisen sikaruton kehitys Espanjassa vuoden 2002 huhtikuussa (tiedoksiannettu numerolla K(2002) 1918) (ETA:n kannalta merkityksellinen teksti) (2002/382/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna neuvoston direktiivillä 92/118/ETY(2), ja erityisesti sen 10 artiklan 4 kohdan, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(3) ja erityisesti sen 10 artiklan 1 kohdan b alakohdan, 11 artiklan 1 kohdan f alakohdan, 25 artiklan 3 kohdan ja 29 artiklan 4 kohdan, sekä katsoo seuraavaa: (1) Kataloniassa Espanjassa esiintyy klassista sikaruttoa. (2) Espanjassa on toteutettu direktiivin 2001/89/EY mukaisia toimenpiteitä. (3) Komissio teki kyseisten tautitapausten osalta seuraavat päätökset: i) 20 päivänä joulukuuta 2001 tehty päätös 2001/925/EY(4), sellaisena kuin se on viimeksi muutettuna päätöksellä 2002/313/EY(5), klassiseen sikaruttoon liittyvistä suojatoimenpiteistä Espanjassa; ii) 14 päivänä tammikuuta 2002 tehty päätös 2002/33/EY(6), sellaisena kuin se on viimeksi muutettuna päätöksellä 2002/313/EY, kahden teurastamon käytöstä Espanjassa neuvoston direktiivin 2001/89/EY 10 artiklan 1 kohdan b alakohdan mukaisesti; ja iii) 11 päivänä maaliskuuta 2002 tehty päätös 2002/209/EY(7), sellaisena kuin se on viimeksi muutettuna päätöksellä 2002/313/EY, sikojen siirtämistä Espanjaan klassisen sikaruton vuoksi perustetuilla suoja- ja valvontavyöhykkeillä sijaitsevilta tiloilta koskevan luvan antamiseen liittyvien edellytysten saattamisesta ajan tasalle sekä sianlihan merkitsemistä ja käyttöä koskevien edellytysten vahvistamisesta neuvoston direktiivin 2001/89/EY 11 artiklan mukaisesti. (4) Ottaen huomioon tautitilanteen kehitys kyseisellä Espanjan alueella, jolla on todettu uusia klassisen sikaruton tautitapauksia huhtikuussa 2002, on aiheellista jatkaa toteutettuja toimenpiteitä 30 päivään kesäkuuta 2002 ja muuttaa päätöksessä 2002/33/EY tarkoitetun kahden teurastamon käyttöedellytyksiä. (5) Päätökset 2001/925/EY, 2002/33/EY ja 2002/209/EY olisi näin ollen muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2001/925/EY 8 artiklassa: a) ilmaisu "20 päivää toukokuuta 2002" ilmaisulla "20 päivää kesäkuuta 2002"; b) ilmaisu "31 päivään toukokuuta 2002" ilmaisulla "30 päivään kesäkuuta 2002". 2 artikla Korvataan päätöksen 2002/33/EY 1 artiklan 1 kohdan ensimmäisessä luetelmakohdassa ilmaisu "päätöksen 2001/925/EY liitteessä kuvatuilla alueilla" ilmaisulla "Espanjassa". Korvataan päätöksen 2002/33/EY 2 artiklassa ilmaisu "31 päivään toukokuuta 2002" ilmaisulla "30 päivään kesäkuuta 2002". 3 artikla Korvataan päätöksen 2002/209/EY 1 artiklassa ilmaisu "10 päivään huhtikuuta 2002" ilmaisulla "8 päivään toukokuuta 2002". Korvataan päätöksen 2002/209/EY 9 artiklassa ilmaisu "31 päivään toukokuuta 2002" ilmaisulla "30 päivään kesäkuuta 2002". 4 artikla Tämä päätös on osoitettu kaikille jäsenvaltioille. Tehty Brysselissä 23 päivänä toukokuuta 2002. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 316, 1.12.2001, s. 5. (4) EYVL L 339, 21.12.2001, s. 56. (5) EYVL L 112, 27.4.2002, s. 45. (6) EYVL L 13, 16.1.2002, s. 13. (7) EYVL L 68, 12.3.2002, s. 40.